 Ẹgbẹ òsèlú APC ṣèlérí láti ṣe àtúngbéyẹwò ááwọ tó wáyé ní Èkìtì Ètò ìdìbò nàá yóò wáyé báyìí lọjọ kọkànlá, oṣù Karùn ún ọdún 2018. Akọwé ìpolongo fún ẹgbẹ nàá, Bolaji Abdullahi, fi ìkéde nàá síta nígbà tó n bá àwọn akọròyìn sọrọ lólú ilé ẹgbẹ APC tó wà ní ìlú Abuja. Ìgbìmọ tó ń se agbátẹrù ètò ìdìbò nàá, gbé àbọ ìwádìí tó ṣe lórí ètò ìdìbò tó forísánpọn lọjọ Àbámẹta nítorí rògbòdìyàn, kalẹ lọjọ Ajé. Àwọn iròyin tì ẹ leè ní ìfẹ síí: Ẹgbẹ nàá ti ṣèlérí láti ṣe àtúngbéyẹwò ìṣẹlẹ nàá. Àwọn olùdíje mẹtàlélọgbọn, ló n jà fita-fita láti gba tíkẹẹtì ẹgbẹ APC. Lára wọn la ti rí àwọn gómìnà nígbà kan rí, àti àwọn aṣòfin àgbà mẹta nígbàkan rí. Tinubu àti Ọsọbà n ṣe ìpàdé ìdákọnkọ lọwọ nílé ìjọba ìpínlẹ Èkó tó wà ní Abuja. Àmọ, ìròyìn tó n tó wa lọwọ sọ pé, asaájú kan fẹgbẹ òṣèlú APC, Aṣíwájú Bọla Tinubu, gómínà tẹlẹ ní ìpínlẹ Ògùn, Àrẹmọ Ṣẹgun Ọṣọbà, àti àwọn àṣàyàn èèyàn nínú ẹgbẹ nàá n ṣe ìpàdé ìdákọnkọ lọwọ nílé ìjọba ìpínlẹ Èkó tó wà ní Abuja. Ìpàdé nàá ni, ìwé ìròyìn Punch sọ pé ó dá lórii àti fẹnukò lórí ọnà àbáyọ sí ètò ìdìbò tó dàrú lÉkìtì. Ẹgbẹ òṣèlú All Progressives Congress, APC, ti dá ọjọ mìi fún ètò ìdìbò abẹlé sí ipò gómìnà tó foríṣánpọn ní ìpínlẹ Èkìtì. : APC: Ìdìbò abẹlé Èkìtì yóò wáyé lọjọ kọkànlá oṣù Karùn-ùn 